بهیاننامهی مهڵبهندی ڕێكخستنی شارهزوور بۆ كهسوكاری سهربهرزی شهھیدان.
کەسوکاری سەربەرزی شەھیدانھاوڵاتیانی ھەڵەبجە و ھەورامان و شارەزوورسی ودوو ساڵ پێش ئەمڕۆ، ڕژێمی بەعسی عێراق، ھەوڵەکانی بۆ لەناوبردنی گەلی کورد بردە قۆناغێکی مەترسیدار و گەورەترین چەکی قەدەغەکراوی سەردەمەکەی بەکارھێنا و لەچەند چرکەیەکدا ھەزاران ھاوڵاتی ھەڵەبجە بونە قوربانیئەوکاتەی بەعس ھەوڵەکانی، لەخاپورکردنی گوندو شارەکانەوە، گۆڕی بۆ جینۆسایدو لەناوبردنی بەکۆمەڵ، کورد لە خراپترین دۆخی بێ دۆستیدا بوو، دەوڵەتانی گەورەی جیھان بێ دەنگییان لەکارەساتەکە کردو ئەو بێ دەنگییەی کۆمەڵی نێودەوڵەتیش بەئەندازەی پشتیوانیکردن لەتاوانەکە ڕۆڵی بینی و دنەی حکومەتی عێراقیدا ھەموو ڕێگایەکی نایاسایی بۆ ڕوبەڕووبونەوەی کورد بگرێتەبەر!حکومەتی ئەو کاتەی ئێران لەپاڵ لەخۆگرتنی دەیان ھەزار ئاوارەو چارەسەری ھەزاران برینداری ڕوداوەکە، ڕۆڵێکی گرنگی ھەبوو لەئاشکراکردنی تاوانەکە و قەبارەی زیانەکان و بەرپاککردنی ھەڵمەتێکی گەورەی جیھانی لەدژی حکومەتی عێراق.لەکارەساتی کیمیابارانی ھەڵەبجەدا، ئەنجامدەرانی تاوانەکە، توانیان ھەزاران ھاوڵاتی شەھیدبکەن و زیاتر لە ١٠ھەزار کەس بریندار بکەن و شارەکەش تەختی زەوی بکەن، بەڵام گەلی کورد ملی بۆ خواستەکانی بەعس نەداو سەکردایەتی ئەوکاتەی یەکێتی نیشتمانی کوردستانیش ھەڵمەتێکی بەرفراوانی لەوڵاتانی ئەوروپا لەدژی بەعس بەرپاکردو سەرئەنجام ھەموو دەوڵەتانی سەرھێڵی دیموکراسی گەیشتنە ئەو باوەڕەی کە سەدام و دارودەستەکەی لوتکەی تاوان(جینۆساید)یان بەرامبەر خەڵکی کوردستان ئەنجامداوە.کیمیاباران و بێدەنگی کۆمەڵی نێودەوڵەتی، سەدامی بۆ سەرکێشیەکی تر ڕاکێشا و پەلاماری کوەیتی دراوسێیدا، سەرئەنجام دەوڵەتانی دنیا ترسیان لە غروری بەعس لەلا دروست بوو، ئەوەش خاڵی وەرچەخانێکی گرنگ بوو لەخەباتی ڕزگاریخوازانەی خەڵکی کوردستان، چونکە ھاوپەیمانان نەخشەی لێدانی سەدامیان داڕشت و یەکێتی نیشتمانی کوردستانیش وەک ڕابەری شۆڕشی نوێ بەھاوکاری لایەنە سیاسییەکان نەخشەی ڕاپەڕینی سەرتاسەری لەباشوری کوردستان داڕشتکورد لەباشور ڕاپەڕی و پەیکەری ستەمی بەعس بۆ ھەتاھەتایە، لەباشور تێکشێنراکەسوکاری سەربەرزی شەھیدانئەگەرچی لەکیمیاباراندا ئازیزترین کەسانمان لەدەستچوو، بەڵام شەھیدانی کیمیاباران و ئەنفال بوون بەقەڵغانی پاراستنی کورد و ھەوێنی دروستبوونی حکومەت و پەڕلەمانی کوردستان، ھەربۆیە لەم یادە پڕشکۆیەدا سڵاوی وەفا بۆ کەسوکاری سەربازی شەھیدان دەنێرین و داواش لەحکومەتی ھەرێمی کوردستان دەکەین ھەوڵەکانی بەئاڕاستەی دۆزینەوەی ونبوەکانی کیمیاباران بخاتەگەڕ، وەک یەکێتی نیشتمانی کوردستان ھەموو ھەوڵێک دەدەین بۆ ئەوەی حکومەتی ھەرێمی کوردستان و حکومەتی عێراق کاربکەن بۆ بنیادنانی پایەکانی پارێزگا و ئەکتیڤکردنی بەڕێوەبەرایەتییەکان و دامەزراندن و کردنەوەی ئەو بەڕێوەبەرایەتیانەی کە پێویستن بۆ پارێزگایەکی شایستە و دامەزراندنی کارگەو فراوانکردنی شارو ڕەوینەوەی خەم و دوو دڵی خەڵک و کاراکردنی ھەنگاوەکانی ئەوەدانکردنەوەی زیادترھاوڵاتیانی ھەڵەبجەبەھۆی بڵاوبونەوەی فایرۆسی کۆرۆناوە، ڕەنگە ئەمساڵ نەتوانرێت وەک پێویست یادێکی شایستەی شەھیدەکانمان بکەینەوە،بەڵام بەدانانی تاجەگوڵینەی وەفا بەشداری یادەکە ئەکەین، و یادو یادەوەری شەھیدەکانمان ھەمیشە بەزیندووی دەمێنیتەوە، داواش لەھاوڵاتیان دەکەین یادی ھەڵەبجەو شەھیدەکان بکەن بەڕۆژی بەرەنگاربونەوەی کۆرۆناو پاراستنی تەندروستی ھاوڵاتیان.ھاوکاریکردنی تیمەکانی تەندروستی و ھێزە ئەمنییەکان وەک دەرفەتێک بقۆزنەوە، بۆ پاراستنی سەلامەتی گیانی ھاوڵاتیان و کەسوکاری شەھیدان.
سڵاو لەکەسوکاری سەربەرزی شەھیداننەفرەت لەدوژمنانی کورد و مرۆڤایەتی
ی ن كمهڵبهندی ٩ی شارهزوور
PUKmedia تایبهت
29 ساڵ بهسهر كۆڕهو تێدهپهڕێت
ترهمپ ئامێرێكی نوێی پشكنینی كۆرۆنای راگهیاند
دەزگای تەندروستی پێشمەرگە پرۆژەی لە یادمانن رادەگەیەنێت
كهرهنتین شارۆچكهی خهلیفانیشی گرتهوه
پۆلیسی هندستان بهمشێوهیه رێگری لههاتنه دهرهوهی هاووڵاتیان دهكهن
27ی ئازار رۆژی جیهانی شانۆ
لاهور شێخ جەنگی چارەسەری كەموكورتییەكانی نەخۆشخانەی شەهید ئاسۆ لە ئەستۆ دەگرێت
پارێزگاری سلێمانی بۆ دڵنیابوون لەپابەندی هاووڵاتیان گەشتێك بەئاسمانی شاردادەكات
حزب و بەرپرسیارێتی مرۆیی
كاریگەریەكانی پۆست كۆرۆنا
ئهوهی نهگۆڕاوه تهنها و تهنها حكومهته...!!
هەولێر.. هەڵمەتێكی خوێن بەخشین بۆ نەخۆشانی تالاسیمیا دەستپێدەكات
هاوسەرۆکی یەکێتی نەخۆشخانەی ئاسا بەسەردەکاتەوە
یهكێتی لهگهڵ پاشهكهوتكردنی مووچهدا نییه
جهستن ترودۆ سهرۆك وهزیرانی كهنهدا ، رۆژی 19-3-2020، بهبۆنهی جهژنی نهورۆزهوه، پیرۆزبایی له&zw...
مافناس، ئهدیب لهتیف محهمهد، بهڕێوهبهری گشتیی كاروباری شههیدان و ئهنفالكراوانی سلێمانی لهدیدارێكیدا لهگهڵ كوردستانی ...
د. دیندار زێباری رێكخهری راسپارده نێودهوڵهتییهكان له حكومهتی ههرێمی كوردستان لهڕاگهیهندراوێك...